قلت ممكن تتقن خمسة ستة أشياء خلال الدراسة، ممكن توضحلنا الحاجات المشتركة بيننا كطلاب محتاجها سوق العمل بشكل عام؟
اللغة، الإنجليزي أساسي وممكن تفكر بعد الكلية لغة تانية. برامج الحاسب الأساسية كلها.، ولو لقيت نفسك مفتوحة لسكة زي التصميم أو البرمجة دوس. مهارات الحياة الشخصية والإدارية، مصدرها غالبا بتوع التنمية البشرية والكوتشينج بس لو عرفت تختار منهم ناس كويسين وتقرأ وتطبق هتستفيد جدا. تنزل أي شغل من تانية كلية وتكون مشترك في أعمال تطوعية عشان تكون من الاتنين دول خبرات وعلاقات، خبرات وعلاقات، مائة مرك خبرات وعلاقات. آخر حاجة: وانت داخل مجالك ولما يتضح ليك السكة اللي عاوز تكملها بعد كده: هتحدد شوية حاجات لازم تتعلمهم وتتدرب عليهم عشان تكون متميز وكفاءة عالية في مجالك= حددهم ودوس فيهم.